[Foto’s] Beroemde skilpad met 2 koppe verjaarJanus, ŉ beroemde skilpad met twee koppe. Foto: Oddity Central Die ster van ŉ Switserse museum, Janus, ŉ beroemde skilpad met twee koppe, vier hierdie naweek sy 20ste verjaarsdag. Janus sal Sondag sy verjaarsdag by die Natural History Museum of Geneva vier waar hy deurentyd spesiale behandeling kry, waaronder om daagliks gebad te word en tyd onder ultraviolet ligte deur te bring om sy dop sterk te hou. Janus is vernoem na ŉ Romeinse god wat meestal met twee gesigte voorgestel word. Janus is in 1997 in ŉ broeikas in die museum gebore. Volgens sy versorger by die museum sou hy weens sy afwyking nie lank in die natuur kon oorleef nie. Die versorger sê Janus se twee koppe voer twee aparte lewens en een is meer dominant, terwyl die ander meer onderdanig is. Die koppe probeer dikwels kos by mekaar steel en trek altyd die aandag van skares besoekers aan die museum.